Uusi Sherlock
Jaksot > Toinen kausi (2012)

| # | Jakson nimi | Ohjaaja | Käsikirjoitus | Perustuu tarinaan | Esitetty ensi kerran Suomessa | Alkuperäinen ensiesitys |
| --- | --- | --- | --- | --- | --- | --- |

| 4 | Kiusallinen skandaali  | Paul McGuigan | Steven Moffat | Kuningas ja laulajatar & Boscombe-laakson arvoitus | 11. elokuuta 2012 | 1. tammikuuta 2012 |
 Sherlock palkataan tutkimaan kiristystapausta, joka uhkaa brittimonarkian arvovaltaa. Kiristäjä, dominatrix Irene Adler, säilyttää materiaalia kamerapuhelimessaan (jossa on lisäksi CIA:ta kiinnostava koodattu viesti). Sherlock saa puhelimen haltuunsa, mutta selviää, että se on suojattu koodilla ja laite tuhoutuu, mikäli siihen syötetään virheellinen koodi kolme kertaa. Adler katoaa, kun selviää, että CIA on hänen jäljillään. Muutaman kuukauden kuluttua hän palaa ja suostuttelee Sherlockin selvittämään kännykässä olevan koodatun viestin. Sherlock onnistuu, ja koodi lähetetään Jim Moriartylle. Viestin avulla Moriarty estää hallituksen terrorisminvastaisen operaation. Myöhemmin Mycroft kertoo Watsonille, että terroristiryhmä on tappanut Adlerin. Lopussa selviää, että Sherlock auttoi Adleria pakenemaan juuri ennen tämän ”kuolemaa”. 
| 5 | Helvetin hurtta  | Paul McGuigan | Mark Gatiss | Baskervillen koira | 18. elokuuta 2012 | 8. tammikuuta 2012 |
 Henry Knight uskoo hirviömäisen koiran tappaneen isänsä Baskervillessä vuosia sitten ja ottaa yhteyttä Sherlockiin (joka on tullut kuuluisaksi Watsonin blogin ansiosta). Sherlock suostuu tutkimaan tapausta. Parin tutkiessa alueella sijaitsevaa puolustusministeriön laboratoriota he saavat tietää vanhasta projektista, jonka tarkoituksena oli luoda voimakas hallusinogeeni. Selviää, että tohtori Frankland on jatkanut tutkimusta salassa ja että Knightin isän tappanut koira olikin Frankland suojapuvussa (jota Knight hallusinogeenin vaikutuksen alaisena luuli koiraksi). Sherlockin ja tarkastaja Lestraden jahtaama Frankland kuolee juostuaan vanhalle miinakentälle. Jakso päättyy, kun Moriarty vapautetaan Mycroftin tuloksettomasta kuulustelusta, jonka tarkoituksena oli saada selville CIA:n metsästämä koodi. 
| 6 | Loppunäytös  | Toby Haynes | Steve Thompson | Viimeinen tapaus | 25. elokuuta 2012 | 15. tammikuuta 2012 |
 Jim Moriarty tekee koodatun viestin avulla iskun samanaikaisesti Lontoon Toweriin, Englannin pankkiin ja Pentonvillen vankilaan. Hän jää tarkoituksellisesti kiinni ja joutuu oikeuden eteen. Hän kiristää valamiehiä, ja hänet todetaan syyttömäksi. Myöhemmin hän kaappaa Yhdysvaltain suurlähettilään lapset. Sherlock palkataan tutkimaan tapausta. Sherlock selvittää tapauksen helposti, mutta hänen yrittäessään puhua lapsille nämä säikähtävät ja kirkuvat. Siksi poliisit luulevat, että Sherlock olisi itse kaapannut lapset. Sherlock ja Watson pakenevat poliisia, mikä pilaa kuuluisan Sherlockin maineen mediassa. Myöhemmin Sherlock ja Moriarty tapaavat Bartholomew’n sairaalan katolla. Moriarty uhkaa tappaa Watsonin, rouva Hudsonin ja tarkastaja Lestraden, jos Sherlock ei tee itsemurhaa. Keskustellessaan Sherlockin kanssa Moriarty toteaa olevansa syvästi Sherlockin hengenheimolainen ja ampuu itseään suuhun. Pelastaakseen ystävänsä Sherlockin on edelleen hypättävä katolta, minkä hän tekeekin. Kausi päättyy, kun rouva Hudson ja Watson tapaavat Sherlockin haudalla. Jakson viimeisillä sekunneilla selviää, että Sherlock elää ja hänen kuolemansa oli lavastettu tuntemattomalla tavalla.